text: Sydbank har hjulpet spekulanter
  10 januar 2012 kl. 07.51
  Sydbank har hjulpet kunder med at skjule deres formue, så de har undgået arveafgift, skriver Morgenavisen Jyllands-Posten.
  Sydbank har hjulpet kunder med at undgå arveafgifter ved at gemme deres formuer i Schweiz.
  Det skriver Morgenavisen Jyllands-Posten. 
  Det er sket ved, at banken har opsøgt rige udlændinge bosat i blandt andet Spanien for at få dem til at optage lån i deres ejendom via dansk realkredit. De penge, der er frigjort ved belåningen, er blevet overført til Schweiz, hvor Sydbank har tjent penge på at investere dem for kunderne. 
  På den måde har banken udnyttet den schweiziske bankhemmelighed til at gemme folks formuer for skattemyndighederne. 
  Sydbank har ikke ønsket at kommentere historien.
  